Die nut van Vleilande | Vroue-Landbouvereniging van Kaapland
Home/Maria Stofberg Tak/Die nut van Vleilande
Die nut van Vleilande
Heidi Nieuwoudt, van die Breede-Overberg-Gouritz Opvanggebied Bestuurspan, 'n agentskap van Departement van Waterwese, het baie interessant gepraat oor " Die nut van Vleilande".
Wat is Vleilande? Vleilande is waterdeurdrenkte plekke waar water en grond bymekaar kom en meng. Vleilande is belangrik vir waterbestuur, wat weer belangrik is vir ons oorlewing. Ongelukkig is meer as 50% van Suid-Afrika se vleilande reeds, weens swak grondbestuur, verwoes. Dit beteken dat daar minder skoon water beskikbaar is.
Vleilande is die mees bedreigde ekosisteme in die wêreld. Dit is as gevolg van:
Die omskakeling van vleilande vir stedelike en industriële ontwikkeling;
Infrastruktuur (paaie en brue)
Landbou en damme;
Die oorbenutting van die goedere en dienste wat hulle lewer.
Hettie Stander gee inligting t.o.v. die Blou Kraanvoël – Voël van die Jaar.
Van die 15 verskillende kraanvoëls is die bloukraanvoël die ylste versprei. Alhoewel hulle in hulle historiese gebiede algemeen voorgekom het en die bevolking tussen 10 000 en 20 000 was, het daar sedert 1980 'n skielike afname in hulle getalle plaasgevind, en hulle word tans as 'n kwesbare spesie geklassifiseer.
Die hoofoorsaak vir die drastiese afname van bloukraanvoël getalle in Suid-Afrika word toegeskryf aan die land se bevolkingsgroei, die aanplantings van plantasies op grasvelde, die gebruik van gifstowwe in landbou en die gebruik of misbruik van gifstowwe wat vir ander spesies uitgesit word.
Die Suid-Afrikaanse regering beskerm die bloukraanvoël deur wetgewing. Ander bewaringsmetodes soos opleiding, navorsing, omgewingsbestuur en die werwing van hulp deur private grondeienaars, word ook aangewend.
Heidi Nieuwoudt en Hettie Stander (Voorsitter)
Hettie Stander oorhandig die Trofee vir Hekelwerk, aan Tersia Hayman. Tersia se gehekelde baadjie was die wenner by die Sirkelkonferensie.